钦定古今图书集成/方舆汇编/职方典/第1427卷 > 平乐府古迹考 府志
## 钦定古今图书集成/方舆汇编/职方典/第1427卷 > 平乐府古迹考 府志

本府。〈平乐县附郭。〉

乐州城　，在府城西南三里。唐初置，贞观初，改为昭州。

孤州城　在府城东南四十里。唐天册元年筑，寻废。按《县志》，即古州，在乐山里。

昆仑城　：在府城东南四十里。

旧平乐县　在荔浦江口。

废茶城县　在津平里虎步江口。

废永平县　在府城东北。隋置。宋开宝中省入平乐县。

废龙平县　在府东南一百六十里。梁置静州及龙平郡。唐冨州皆治于此。隋废州郡，以县属桂州。唐置冨川。宋以思勤、马江二县省入，属昭州。明时县省。

废立山县　在城东北东乡里历塘村。按《明一统志》：在府城南二百一十二里，本隋隋化县，属桂州。唐初，改曰立山，为蒙州治。宋以速区、蒙山二县省入。明洪武中，省入平乐县。

废沙亭县　在城东五里走马坪。按《一统志》在府城东三十五里，唐武德中置，贞观中省入平乐县。

凤凰楼　在府治之北凤凰山巅。

三瑞楼　在府城西，又名“七松楼” ，今废。

昭文楼　在府学后。明宣德十年，知府唐复建。何自学《记》：“今废。” 按《明一统志》：正统四年建。卷雨楼　在府治子城西。

政平楼　在府治前。今改安定门楼。元吕思诚诗：“漓江江上古昭州，一带孤城有此楼。” 云让山容檐外立，月将波影槛前流。按《县志》，即今仪门。《书》云：楼　在县治南。今废。

筹边楼　在府城东南。元万户刘克刚建，夜鸣鼓角于上。至大四年，徙于西南城。皇庆元年，宪佥忽都复徙旧所，今废。刘怀远诗：“峥嵘楼阁压云端，江北江南指顾间。万里风烟尧宇宙，一时人物汉衣冠。悠扬鼓角惊蛮胆，缥缈旌旗拥将坛。帘卷画栏春昼永，不须烽火报平安。”

梅花园　邹浩有记

来仙阁　旧名“澹翠” ，在仙宫岭下。郡守王藻以邹浩寓此，故名。邹浩诗有“偶向人间作谪仙，倏然来此任经年” 之句。

天绘阁　在府城北山寺中。宋邹浩尝居此三年。

双榕阁　在府治东二里江边，居两榕之间。元秦竹山诗：“风撼双榕老树秋” ，谓此也。

清华阁　在仙宫岭下。宋邹浩窜寓于此，因名，自为《记》。

得志轩　在仙宫岭下，邹浩有《记》，今圮。

拱北轩　宋邹浩谪昭州时建以自适，浩自为记。

翱风亭　在仙宫岭，宋邹浩建，以为避暑之所。天绘亭　，《夷坚志》：“昭州瘴毒地，而山水颇清婉，郡圃有亭，名天绘，郡守李丕以与金年号同，故更之。有范姓者，易名清晖，后李视积壤，中有片”

石载丘濬所作记，其略云：“予择胜得此亭，名曰天绘，取其景物自然也。后某年月日，当有俗子易名清晖者，可为一笑。” 考命名之日不差。宋邹浩诗：“江山天绘出，留与主宾同。”

退藏亭　在兵备道内，龙大有建。

鸣冈亭　在凤凰山，今废。

洞仙亭　环亭皆池，荷花灿烂，居邑景之胜。太守杨荣荫建，今废。

多景亭　在东山寺后，今废。

十爱亭　在府治西北。宋郡守梅挚建。其《十爱》诗有云：“我爱昭州月，闲宵入绮楼。凉生荔浦树，冷熨桂江秋。朱户千家启，浮云万里收。谁夸魏公子，飞上邺门游。” 又有爱寺、爱角、爱水、爱土、爱观、爱路、爱乐、爱酒、爱果，共为十诗。

梅公亭　：在府治东，梅挚建，有昭州诗及《五瘴说》，刻石嵌于壁。

翠点亭　在昭山下，今废。

适然亭　在兵备道后东池上，副使郑岳建，有诗云：“隙地才寻丈，锄荒构草亭。轩临一水碧，帘卷数峰青。竹笋穿阶出，蝉声隔岸鸣。昼长公事少，恍若在林坰。”

馀乐亭　在演武厅后。兵备张弘宜建，今圮。友松亭　在所东。守备都指挥鲁宗贵建，今圮。君子亭　在府城内，今废。

明秀亭　在府城南门外。元刘怀远诗：“明秀亭前水渺茫，水明山秀类潇湘。阑干十二东风软，蝴蝶一双春昼长。沙暖偏宜鸥鹭宿，城高不隔芰荷香。晚来公府无馀事，闲伴诗人入醉乡。” 磨刀石　在城北二里溪涧中。孟粤《北征记》曰：“临贺有石二丈，有磨刀斧迹。”

鲁班石　在东乡里榕津渡。传鲁班所凿，欲于此建桥，未就。

感应泉　在城北。宋邹浩谪居昭州，以江水不可饮，汲数里外。后所居仙宫岭下忽有泉涌出，清冷莹洁，因疏为井，名曰“感应泉。” 后将召还，泉忽涸。

玉山泉　在龙门峡。山上有池，水从崖上瀑飞，一带直下大江，莹洁可爱。石壁上刻曰：“龙门峡玉山泉。” 治平三年沈绅书。

鲁班井　，在考槃涧口东山寺侧。深四五尺，砖上有“刘光祖” 三篆字。

梅公井　在府治东大街。宋太守梅挚所筑。“敬公井　” ，在龙兴观。唐刺史敬超先所凿。“张公井　” 在兵备道正堂右，副使张吉所凿。府中之泉，此为第一。

仙井　在乐山里。谈氏二仙飞升于诞山，山麓忽涌泉，清芳袭人，能解狂热者。

恭城县

御史堂　在东城五里。宋御史周渭读书处，今圮。

冨川县龙平县地　，原在牛庙后。其县印不知失于何年。嘉靖初，邑人锺《东釜》拾而送之府，贮库焉。冯乘县地　，在县东三十里，今废。

丹霞观　在县西三十里。《白霞》，相传张道陵于此飞升，今废址尚存。

太尉庙　在县北。祀宋毛炳，今废。

贺县

废冯乘县　，在县北一百二十里。汉旧县。唐属贺州。宋初省入冨川县。废封阳县　，在县境。本汉旧县，隋属封州。唐属贺州。宋初省入临贺县。

废荡山县　在县境，梁置，隋省入冨川。唐复置，属贺州。宋初省入临贺县。

废桂岭县　在县境。唐置，属贺州。宋因之。元末省。

废临贺县　在县城内，汉置，明省入贺州。荔枝亭　在县内。宋知州谭良佐建。

十箴堂　在县境内，有周必大《十箴刻》。

中和堂　“在旧州址，今圮。”

清音阁　傍有瀑布岩，因名。在县西五里。宋知州谭良佐建，今圮。

望云楼　在县境内，宋守黄尚贤建。

荔浦县

荔州城　，在荔浦县，周数十丈，高丈馀，基址屹然。

修仁县

修仁旧县　，在县西三里，因贼陷，久废。

澄贺县　在荔浦县西二十里。今县废而城址犹存。

镆铘关　，在荔浦县北四十里，有两山夹道如

镆铘，因以名关。陶弼诗有“三任边州六往还，此时才入镆铘关” 之句，即此也。古方山　，在荔浦县东。按《方舆记》有方山，对九疑，高下相类。又县东有山曰铜鼓，盘曲数十里，望之极高，传云古方山也。

芙蓉亭　在县城南门下，今废。教谕李宗节诗曰：“边柝无声狱讼疏，芙蓉池上避金乌。民收果实充田赋，匠画空形入画图。白鸟知几远冠盖，紫鳞贪饵落盘盂。主人非为清香设，爱此烟波似五湖。”

献花亭　唐大中二年，李德裕贬崖州司户，次荔浦邮亭，有数女执花来献，因名曰“献花亭。” 《昭平县》

废马江县　在马江里

朝烟阁　在应天禅寺之上，与古钵山对峙。明万历间，邑人邓国材刱。

《飞来钟　》在县东岸神武观。

枪蹄迹　在县陶溪。昔有仙姑号“白马” ，于此出圣。枪跟、马迹俱存。

龙门硖“玉山泉” 六字　在县铜盆硖内，边题“治平元年冬丙子沈绅书。”

永安州古迹无考